stanford-oval/wikipedia huggingface dataset:
Hideo Kojima
Aiheesta muualla

Wikimedia Commonsissa on kuvia tai muita tiedostoja aiheesta .
Kojima Productions
Metal Gear -pelien virallinen sivusto
Kojimaproductions.net - Kojiman peleihin keskittyvä fanisivusto (englanniksi)
JunkerHQ.net (Arkistoitu – Internet Archive) - Tietoa Kojiman kaikista peleistä sekä eri versioista.
Hideo Kojima Finland -foorumit (Arkistoitu – Internet Archive)
Hideo Kojima RAWG
Hideo Kojima Mobygames
Irlantilaiset kiertolaiset

Irlantilaisia kiertolaisia hevosvankkureineen vuonna 1958.
Irlantilaiset kiertolaiset (engl. Irish Travellers, iiriksi An Lucht Siúil, sheltaksi Pavee) ovat irlantilainen etninen vähemmistö. He ovat perinteisesti olleet vankkureillaan liikkuneita nomadeja, mutta nykyisin suurin osa heistä asuu aloillaan. Kiertolaisia asuu Irlannin lisäksi myös Isossa-Britanniassa, Yhdysvalloissa ja Kanadassa. He ovat eläneet muusta yhteiskunnasta erillään vuosisatojen ajan, ja heillä on oma kulttuuri, kieli ja arvomaailma.
Lukumäärä ja asuinalueet

Irlannissa asuu vuoden 2016 väestönlaskennan mukaan lähes 31 000 kiertolaista eli 0,7 prosenttia maan väestöstä. Britanniassa heitä asuu arviolta 15 000. Yhdysvalloissa irlantilaisia kiertolaisia asuu arviolta noin 10 000. He ovat Irlannin suuren nälänhädän aikoihin maahan muuttaneiden irlantilaisten jälkeläisiä, jotka ovat säilyttäneet perinteisen elämäntapansa.
Irlantilaiset kiertolaiset ovat perinteisesti asuneet maaseudulla, mutta nykyaikana suurin osa heistä elää kaupungeissa, kuten Dublinissa ja sen esikaupungeissa sekä Galwayssa ja Corkissa. Monet aloillaan asuvista irlantilaisista kiertolaisista lähtevät kesäksi kiertämään. Suomessakin heitä on ollut leirintäalueilla useina kesinä.
Kulttuuri

Irlantilaiset kiertolaiset puhuvat englantia sekä omaa kieltään sheltaa (myös cant tai gammon). Shelta perustuu iiriin ja irlanninenglantiin, ja se on pääasiassa puhuttu kieli.
Uskonnoltaan irlantilaiset kiertolaiset ovat pääasiassa roomalaiskatolisia, ja he uskovat kansanparannukseen. He menevät naimisiin jo nuorina ja saavat paljon enemmän lapsia kuin muut irlantilaiset. Laajat sukuverkostot antavat heille tärkeää tukea ja suojelua.
Irlantilaisia kiertolaisia kutsutaan elämäntapansa vuoksi Britteinsaarilla usein mustalaisiksi (engl. gypsy), mutta he eivät ole sukua romaneille. Kiertolaisista kerrotaan usein sekä kielteisin että myönteisin mielikuvin irlantilaisessa musiikissa, kirjallisuudessa ja elokuvassa. Moni tunnettu irlantilainen kansanmuusikko ja nyrkkeilijä on kiertolaissukua, kuten brittiläinen nyrkkeilyn raskaansarjan maailmanmestari Tyson Fury.
Irlantilaiset kiertolaiset kärsivät korkeasta työttömyydestä. Entisaikoihin moni heistä oli tinaseppiä, mutta nykyisin heitä työskentelee monipuolisesti erilaisilla aloilla rakentamisesta terveydenhoitoon.
Sosiaaliset ongelmat

Irlantilaisia kiertolaisia on aina syrjitty Irlannissa. Vain 13 prosenttia heidän lapsistaan käy koulun loppuun ja alle yksi prosentti jatkaa korkeakouluun. Heillä on myös valtaväestöä korkeampi lapsikuolleisuus, matalampi eliniän odote ja enemmän henkisiä ja fyysisiä sairauksia.
Historia

Irlantilaisten kiertolaisten alkuperää ei tunneta, ja siitä on esitetty erilaisia käsityksiä. Vuonna 2017 tehtyjen geenitutkimusten perusteella he polveutuvat samasta väestöstä kuin Irlannin valtaväestökin, ja heidän sukulinjansa erkaantuivat valtaväestöstä noin 12 sukupolvea eli noin 360 vuotta sitten.
Irlantilaiset kiertolaiset elivät aikoinaan liikkuvaa nomadielämää hevosvankkureissaan. Toisiaan he tapasivat paljon etenkin toreilla ja markkinoilla. He harjoittivat musiikkia ja paljaskäsinyrkkeilyä, ja heidän perinteisiä ammattejaan olivat tinaseppä, katontekijä, kutoja, maataloustyöntekijä, eläinten välittäjä ja kukanmyyjä.
Irlantilaiset kiertolaiset menettivät perinteiset elinkeinonsa 1900-luvulla, kun teollistuminen teki heidän kädentaidoistaan tarpeettomia. Moni heistä muutti Irlannista Englantiin etsimään töitä esimerkiksi käytetyn metallin myyjinä tai rakennuksilla. Hevosvankkureiden tilalle tulivat autot ja asuntovaunut. Lait rajoittivat heidän liikkumistaan, ja he leiriytyivät tienvarsille, niityille ja tyhjille rakennustyömaille.
Irlannin hallitus julkaisi vuonna 1963 raportin, jossa ajettiin kiertolaisten assimilointia Irlannin yhteiskuntaan. Sen seurauksena kiertolaiset ohjattiin tienvarsilta ja leirintäalueilta kunnallisille pysähdyspaikoille. Ne olivat alkeellisia ja syrjäisiä, ja johtivat kiertolaisten jäämään monien tärkeiden palvelujen ulkopuolelle. Kiertolaisten lapset eroteltiin omiin kouluihinsa 1970-luvulla.
1980-luvulla syntyi irlantilaisten kiertolaisten oikeusliike, joka vaati kiertolaisille tunnustusta etniseksi vähemmistöksi ja parempia elinoloja ja terveyspalveluja. Pohjois-Irlannissa heidät tunnustettiin etniseksi vähemistöksi vuonna 1997 ja Britanniassa vuonna 2000. Vuonna 2000 irlantilaisten kiertolaisten syrjintä tuli laittomaksi Irlannissa. Kaksi vuotta myöhemmin luvattoman tunkeutumisen kieltävä laki tosin vaikeutti heidän perinteistä liikkuvaa elämäntapaansa. Vuonna 2017 irlantilaiset kiertolaiset saivat myös Irlannissa virallisesti etnisen vähemmistön aseman.
Aiheesta muualla

Kuvia tai muita tiedostoja aiheesta Irlantilaiset kiertolaiset Wikimedia Commonsissa
Irlantilaisten kiertolaisten asuntovaunuleirintäalue vuonna 2008.
Irlantilaisia kiertolaisia leirintäalueellaan vuonna 1946.
Ingegerd Birgersdotter

| Ingegerd Birgersdotter |
| --- | --- |
 Bjälbo-suvun vaakuna
Kuningatar
 1200-31. tammikuuta 1208  
Henkilötiedot
Syntynyt: Noin 1180 7. huhtikuuta mahdollisesti 1230
Kansalaisuus:  Ruotsi
Vanhemmat:  Birger Brosa, Birgitta Haraldsdotter
Puoliso:  Sverker II Kaarlenpoika
Lapset:  Juhana, Ingrid
Tiedot
Dynastia:  Bjälbo-suku
Ingegerd Birgersdotter (syntynyt noin 1180, kuollut 7 huhtikuuta mahdollisesti 1230) oli Ruotsin kuningatar vuosina 1200-1208. Ingegerd kuului mahtavaan Bjälbo-sukuun.
Elämäkerta

Ingegerd Birgersdotterin vanhemmat olivat ruotsalaisen jaarli Birger Brosa ja norjalaisen kuninkaan Harald Gillen tytär Birgitta. Ingegerd meni naimisiin kuningas Sverker II Kaarlenpojan kanssa tämän ensimmäisen vaimon Benedicta Hviden kuoltua vuonna 1200. Avioliiton seurauksena Ingegerdista tuli Ruotsin kuningatar.
Vuonna 1202 Ingegerdin isä kuoli ja yhdessä kuningas Sverkerin kanssa he julistivat vain vuoden vanhan poikansa prinssi Juhanan Bjälbo-suvun päämieheksi antaen tälle jaarlin arvon. Tämä huononsi merkittävästi Ingegerdin suvun ja kuninkaan välejä johtaen lopulta Älgaråsin taisteluun, jossa vuonna 1205 hän löi entisen kuninkaan Knut Erikssonin pojat. Ingegerd toimi sovittelijana sukunsa, sekä kuninkaan väillä mutta epäonnistui. Epäonnistuminen kulminoitui vuonna 1208 kuningas Sverkerin syrjäyttämiseen vallasta Lenan taistelussa. Tämän jälkeen Ingegerd vietti elämäänsä veljensä Mangusin luona Skånessa tai Tanskassa. Ingegerd Birgersdotterin kuolinvuosi on tuntematon, mutta vuotta 1230 on ehdotettu hänen kuolinvuodekseen.
Elämäkerta > Lapset

Juhana (1201-1222), Ruotsin kuningas 1216.
Ingrid, Vretan luostarin abbedissa.
Isotrogoni

| Isotrogoni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Aasiantrogonit Harpactes
Laji::  wardi
Kaksiosainen nimi
 Harpactes wardi  (Kinnear, 1927) 
Katso myös
   Isotrogoni Wikispeciesissä   Isotrogoni Commonsissa 
Infobox OKNimi-testi OKIUCN-testi OK: 
Isotrogoni (Harpactes wardi) on trogonien heimoon kuuluva kaakkoisaasialainen lintu. Sen esiintymisalue käsittää Bhutanin, Koillis-Intian, Myanmarin pohjois- ja itäosat, Etelä-Kiinan Yunnanin länsiosan, sekä Vietnamin Tonkinin alueen. Norman Boyd Kinnear kuvaili lajin holotyypin Seinghkun laaksosta Burmasta vuonna 1927.
Isto Jakola

| Isto Jakola> Henkilötiedot |
| --- | --- |
Syntynyt: 1940 (ikä 83–84) Oulu
Kansalaisuus:  Suomi
Ammatti:  kuvataiteilija
Taiteilija
Taidesuuntaus:  abstrakti taide
Isto Jakola (s. 1940 Oulu) on suomalainen kuvataiteilija.
Jakola maalaa värikkäitä sekatekniikkatöitä jotka ovat abstrakteja teoksia joiden aiheina ovat usein maisemat, ihmiset ja eläimet, muun muassa kissat.
Jakola on käynyt Suomen Taideakatemian vuosina 1963–1967, ja pitänyt useita yksityisnäyttelyitä ja osallistunut näyttelyihin sekä Suomessa että ulkomailla. Hän sai kunniamaininnan Monacon kansainvälisessä taidekilpailussa vuonna 1969. Hänen töitään on hankittu muun muassa Valtion taidekokoelmaan ja Seinäjoen kaupungin kokoelmiin.
Aiheesta muualla

Jakola, Isto Kirjav@. Kansallisgalleria.
Jalmari Pusa

Juho Jalmar (Jalmari) Pusa (18. elokuuta 1895 Pyhäjärvi Vpl – 27. syyskuuta 1957 Turku) oli suomalainen maanviljelijä ja kapteeni, joka toimi Kansallisen Kokoomuksen kansanedustajana Kymen läänin vaalipiiristä vuosina 1948–1951.
Pusa työskenteli muun muassa maanviljelijänä, Viipurin suojeluskuntapiirin Käkisalmen alueen aluepäällikkönä ja Pyhäjärven palopäällikkönä. Paikallispolitiikassa hän oli mukana Pyhäjärvellä, jossa toimi kunnanvaltuutettuna ja kunnanvaltuuston puheenjohtajana. Vuoden 1917 yleislakon aikana Pusa johti Pyhäjärven suojeluskuntaa kahakassa, joka päättyi kolmen suojeluskuntalaisen kuolemaan.
Pusan vanhemmat olivat maanviljelijä Juho Pusa ja Liisa Tihveräinen. Pusa oli naimisissa Hanna Bycklingin kanssa vuodesta 1923 lähtien.
Aiheesta muualla

Aikalaiskirja 1934
Jalmari Pusa : Karjalan miehet taistelussa Kaljusen joukkojen kanssa, Hakkapeliitta, 16.11.1937, nro 46, s. 20, Kansalliskirjaston digitaaliset aineistot
Jakub Škarek

| Jakub Škarek |
| --- | --- |

Henkilötiedot
Syntynyt: 10. marraskuuta 1999 (ikä 24) Jihlava, Tšekki
Kansalaisuus:   Tšekki
Jääkiekkoilija
Lempinimi:  Kuba
Pelipaikka:  maalivahti
Hanska:  vasen
Pituus:  192 cm
Paino:  89 kg
Seura
Seura (P):  New York Islanders
Sarja:  NHL
Nyk. seura:  Bridgeport Sound Tigers (AHL)
Pelinumero:  35
Pelaajaura
Pääsarjaura:  2016–
Aik. seurat:  HC Dukla Jihlava (Tšekki I/ČEL) HC Sparta Praha (ČEL) HC Litoměřice (Tšekki I) Pelicans (SML) Peliitat (Mestis)
NHL-varaus:  72. varaus, 2018 New York Islanders
Jakub Škarek (s. 10. marraskuuta 1999 Jihlava, Tšekki) on tšekkiläinen jääkiekkomaalivahti, joka pelaa NHL-seura New York Islandersin organisaatiossa. Hän pelannee lähinnä AHL-joukkue Bridgeport Sound Tigersissa.
Ura > Maajoukkueura

| Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Maa:   Tšekki> Miesten jääkiekko. |
| --- | --- | --- | --- |
|  Kultaa | Břeclav 2016 | jääkiekko |  |
Škarek pelasi alle 20-vuotiaiden MM-kilpailuissa vuosina 2017, 2018 ja 2019, joista viimeisimmässä turnauksessa hän jäi Jiří Pateran kanssa selkeiksi kakkosmaalivahdeiksi Lukáš Dostálille. Škarek pelasi turnauksessa kaikkiaan vain yhden erän.
Škarek pelasi myös alle 18-vuotiaiden MM-kilpailuissa vuonna 2017, jolloin hänet valittiin Ruotsia vastaan pelatun alkulohkon ottelun päätteeksi Tšekin ottelun parhaaksi pelaajaksi. Škarek pelasi myös alle 18-vuotiaiden Ivan Hlinkan muistoturnauksessa vuonna 2016, jolloin hän voitti kultaa. Škarek pelasi myös World U-17 Hockey Challengessa vuonna 2015. Yhteensä hän on pelannut 22 nuorten ja 36 poikien maaottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2017 | U18 | 4 | 1 | 3 | 170 | 15 | 0 | 5.29 | 85,3 |
| 2017 | JMM | 3 | 1 | 2 | 180 | 10 | 0 | 3.34 | 88,4 |
| 2018 | JMM | 5 | 3 | 2 | 162 | 14 | 0 | 5.19 | 84,4 |
| 2019 | JMM | 1 | 0 | 0 | 20 | 1 | 0 | 3.00 | 90,0 |
Jack in the Box (J-Hopen albumi)

| Jack in the Box J-Hope |
| --- | --- | --- |

Studioalbumin tiedot
 Äänitetty : 2020–2022
 Julkaistu: 15. heinäkuuta 2022
 Formaatti: digitaalinen
 Tyylilaji: old school hip hop
 Kesto: 21.42
 Levy-yhtiö: Big Hit Music
J-Hopen muut julkaisut
| Hope World 2018 | Jack in the Box 2022 |   |
Singlet albumilta Jack in the Box
 ”More” Julkaistu: 1. heinäkuuta 2022  ”Arson” Julkaistu: 15. heinäkuuta 2022
Jack in the Box on BTS-yhtyeestä tunnetun J-Hopen ensimmäinen studioalbumi. Albumi julkaistiin 15. heinäkuuta 2022 Big Hit Musicin kautta. Albumi koostuu 10 kappaleesta, joista ”More” ja ”Arson” ovat singlejä. Pandoran lippaan tarinan ympärillä pyörivä albumi käsittelee muun muassa kunnianhimoa, inhimillisyyttä, epävarmuutta, menestystä ja tulevaisuuden tuottamaa ahdistusta. Genrellisesti se edustaa old school hip hopia, mutta siinä on myös vaikutteita popista, grungesta ja R&B:stä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Intro | Evan | Evan | 0.58 |  |  |  |  |  |
| 2. | Pandora’s Box | J-Hope, Ghstloop, Supreme Boi | Ghstloop | 2.36 |  |  |  |  |  |
| 3. | More | J-Hope, Ivan Jackson Rosenberg | Brasstracks | 3.00 |  |  |  |  |  |
| 4. | Stop (세상에 나쁜 사람은 없다) | J-Hope, Michael Volpe | Clams Casino | 2.02 |  |  |  |  |  |
| 5. | = | J-Hope, Scoop DeVille, Melanie Joy Fontana, Lindgren | Scoop DeVille | 1.54 |  |  |  |  |  |
| 6. | Music Box: Reflection | Pdogg | Pdogg | 1.10 |  |  |  |  |  |
| 7. | What If... | J-Hope, Dwayne Abernathy Jr., R. Jones, R. Diggs | Dem Jointz | 2.45 |  |  |  |  |  |
| 8. | Safety Zone | J-Hope, Pdogg | Pdogg | 2.45 |  |  |  |  |  |
| 9. | Future | J-Hope, Rosenberg, Mich Conwell | Brasstracks | 2.19 |  |  |  |  |  |
| 10. | Arson (방화) | J-Hope, Volpe | Clams Casino | 2.39 |  |  |  |  |  |
|  |  |  |  | 21.42 |  |  |  |  |  |
Arvostelut

AllMusic:
NME:
Rolling Stone:
Jaava (täsmennyssivu)

Jaava tai Java voi tarkoittaa seuraavia asioita:
Jaava, saari Indonesiassa
jaava, Jaavalla puhuttava kieli
Java, ohjelmointikieli
Džava (engl. Java), kaupunki Etelä-Ossetiassa
Hr. Ms. Java (1885), Alankomaiden kuninkaallisen laivaston sluuppi
Hr. Ms. Java (1921), Alankomaiden kuninkaallisen laivaston risteilijä
Java-luokka, Alankomaiden kuninkaallisen laivaston risteilijäluokka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jaava”, voi hakea sivunnimihaulla, laajalla sivunnimihaulla tai tekstihaulla.
Izidor Šušteršič

| Izidor Šušteršič> Henkilötiedot |
| --- | --- |
Syntynyt: 18. helmikuuta 1977 (ikä 47) Ljubljana, Slovenian ST, Jugoslavia
Kansalaisuus:   Slovenia    Jugoslavia (1977–1991)
Uran tiedot
Pituus:  185 cm
Laji:  lumilautailu
Seura:   ŠD Sportpoint
Kilpauran kesto:  2001–2014
Saavutukset
Voitot:  Euroopan cupin osakilpailuvoitto 2011
Palkintokorokkeella:  4 × Euroopan cup
Paras sijoitus maailmancupissa:  16. (2006–2007)
Izidor Šušteršič (18. helmikuuta 1977 Ljubljana, Slovenian ST, Jugoslavia) on slovenialainen, uransa lopettanut lumilautailija. Šušteršič kilpaili olympialaisissa kolmesti ja MM-kilpailuissa neljästi.
Šušteršič debytoi olympialaisissa vuonna 2006 Torinon olympialaisissa. Šušteršič osallistui parisuurpujotteluun, jossa hän oli lopputuloksissa sijalla 21. Šušteršič oli nelihenkisen joukkueen toiseksi heikoin kilpailija (Dejan Košir kuudes ; Rok Flander seitsemäs ; Tomaž Knafelj 33.).
Vuonna 2010 Vancouverin olympialaisissa Šušteršič kilpaili jälleen parisuurpujottelussa. Hän oli 33-vuotiaana Slovenian lumilautailujoukkueen vanhin kilpailija. Šušteršič oli lajinsa lopputuloksissa sijalla 25, ollen huonoin sloveeni (Žan Košir kuudes ; Flander kahdeksas ; Rok Marguč 23.).
Šušteršič osallistui vuoden 2014 Sotšin olympialaisissa sekä paripujotteluun että parisuurpujotteluun. Šušteršič oli 37-vuotiaana jälleen Slovenian lumilautailujoukkueen vanhin kilpailija. Parisuurpujottelussa hän oli lopputuloksissa 21, paripujottelussa hänet hylättiin. Näin ollen hän oli lajeissaan heikoiten menestenyt sloveeni.
Lumilautailun MM-kilpailuihin Šušteršič on osallistunut vuosina 2005, 2007, 2009 ja 2011. Paras tulos on kahdeksas sija vuoden 2007 parisuurpujottelussa. Lumilautailun maailmancupissa hän on ollut osakilpailun neljäs kolmesti ja kymmenen parhaan joukossa yhteensä kahdeksan kertaa.
JKMM Arkkitehdit

Kirnu Shanghain maailmannäyttelyssä.
JKMM Arkkitehdit Oy on suomalainen, vuonna 1998 perustettu arkkitehtitoimisto. Sen perustivat arkkitehdit Asmo Jaaksi, Teemu Kurkela, Samuli Miettinen ja Juha Mäki-Jyllilä. Yli kahdenkymmenen vuoden aikana toimisto on kasvanut ja työllistää lähes 100 työntekijää (helmikuu 2020). JKMM on saanut myös kaksi uutta osakasta, Päivi Meurosen ja Teemu Toivion . JKMM Arkkitehdit toimii arkkitehtuurin eri alueilla kaupunkisuunnittelusta rakennus- ja sisustussuunnitteluun.
Historia

Yritys perustettiin 24. kesäkuuta 1998 ja se toimi nimellä Arkkitehtitoimisto JKMM Oy 30. kesäkuuta 2015 saakka, jolloin sen toiminta loppui ja se jakautui kahdeksi yritykseksi: JKMM Arkkitehdit Oy, joka tarjoaa arkkitehtipalveluja ja JKMM Sijoitus Oy, joka tarjoaa muualla luokittelemattomia rahoituspalveluja (pl. vakuutus- ja eläkevakuutustoiminta).
JKMM Arkkitehdit on 2000-luvun menestynein suomalainen toimisto arkkitehtuurikilpailuissa. Toimistolle on myönnetty useita tunnustuksia työstään kuten Rakennustaiteen valtionpalkinto 2007, Vuoden Teräsrakennepalkinto 2007 ja 2015, Vuoden Lasirakennepalkinto 2007 ja 2016, Vuoden Betonirakennepalkinto 2007 ja 2012, Chicago Athenaeum International Award for Architecture 2006 sekä Pietilä-palkinto 2006. JKMM Arkkitehdit oli ehdolla vuoden 2014, 2015 ja 2018 Arkkitehtuurin Finlandia -palkinnon saajaksi kohteillaan Seinäjoen kirjasto (2014), OP Vallilan pääkonttori (2015) ja Amos Rex sekä Tiedekulma (molemmat 2018). JKMM Arkkitehdit saivat Arkkitehtuurin Finlandia -palkinnon vuonna 2017 työstään Harald Herlin oppimiskeskuksen sisustuksen kanssa ja vuonna 2021 Kirkkonummen pääkirjaston laajennushankkeesta.
JKMM Arkkitehtien suunnittelufilosofia nojaa pohjoismaisiin arvoihin ja moderniin estetiikkaan. Vuoden 2020 kesällä käynnissä olevia suunnittelutöitä ovat muun muassa Kansallismuseon uusi lisärakennus, Kirkkonummen kirjasto, Suomen paviljonki Dubain 2020 Maailmannäyttelyssä, Taideyliopiston uusi kampus Sörnäisiin, Tanssin talo Helsingin Ruoholahteen, jalkapallostadion Tampereen Tammelaan ja Keski-Suomen keskussairaala Jyväskylään. Viimeisimpiä valmistuneita töitä ovat Keskon uusi päätoimipaikka K-Kampus, Amos Rex taidemuseo Helsingin Lasipalatsiin, Helsingin yliopiston uusi Tiedekulma, Kalasataman koulu ja päiväkoti Helsingin Kalasatamassa, Lahden matkakeskus Lahdessa, OP Pohjolan toimistokampus Vallilassa sekä Seinäjoen kaupunginkirjasto. Valmistunutta asuntoarkkitehtuuria edustavat muun muassa asunto-osakeyhtiö Bysa&Sandis Helsingin Jätkäsaaressa, Jyväskylän asuntomessuille 2014 valmistunut tornitalo Maailmanpylväs Jyväsjärven rannassa sekä vuonna 2016 valmistuneet asunto-osakeyhtiöt Oy Berliinin- ja Lontoonpihat Helsingin Arabianrannassa.
Huomattavia suunnittelutöitä

Viikin kirkko, Helsinki (2005)
Kulttuuri- ja kongressikeskus Verkatehdas, Hämeenlinna (2007), Vuoden teräsrakenne 2007
Turun kaupunginkirjaston pääkirjasto (2007), Vuoden betonirakenne 2007
Kirnu, Suomen paviljonki Shanghain maailmannäyttelyssä, Shanghai, Kiina (2010)
Saunalahden lastentalo, Espoo (2011)
Seinäjoen kaupunginkirjasto (2012), Vuoden betonirakenne 2012
Alma Median toimitalo ja asuinrakennukset, Töölönlahti, Helsinki (2013)
Maailmanpylväs, Jyväskylä (2014)
OP Vallilan kortteli, Helsinki (2015),
Asunto Oy Lontoonpiha ja Berliininpiha, Toukoranta, Helsinki (2015)
Lahden matkakeskus, Lahti (2016)
Viikin nuorisotalo, Helsinki (2016)
Kalasataman koulu ja päiväkoti, Helsinki (2016)
Tiedekulma, Helsinki (2017)
Bysa & Sandis, Helsinki (2017)
Albertinpiha, Jyväskylä (2018)
Amos Rex, Helsinki (2018)
K-Kampus, Helsinki (2019)
Keski-Suomen Sairaala Nova (2020). Arkkitehdit Teemu Kurkela, Riikka Heldan, Juho Pietarila
Kirkkonummen uusi pääkirjasto Fyyri (2020). Pääsuunnittelija: Teemu Kurkela, projektiarkkitehti: Jukka Mäkinen, sisustusarkkitehti: Tiina Rytkönen.
SKiB Campus, Pori (valmistuu 2026)
Palkintoja ja tunnustuksia

Rakennustietosäätiön Pietilä-palkinto vuonna 2006 tunnustuksena merkittävästä työstä arkkitehtuurin uudistamiseksi.
Chicago Athenaeum, International Architecture Award 2006, Viikin kirkko
Rakennustaiteen valtionpalkinto vuonna 2007.
Vuoden lasirakenne 2007, Hämeenlinnan Verkatehdas
Vuoden betonirakenne palkinto 2007], Turun pääkirjasto
Teräsrakennepalkinto 2007, Hämeenlinnan Verkatehdas
Mies van der Rohe Award 2007 -palkintoehdokas, Viikin kirkko
Forum AID-Award 2008 -palkintoehdokas, Hämeenlinnan Verkatehdas
Mies van der Rohe Award 2009 -palkintoehdokas, Turun kirjasto
Mies van der Rohe Award 2013 -palkintoehdokas, Seinäjoen kirjasto
Vuoden betonirakenne palkinto 2012, Seinäjoen kirjasto
Arkkitehtuurin Finlandia -ehdokas 2014, Seinäjoen kirjasto
Tekla Global BIM Awards –palkinto 2014, Total Bim -sarja, OP uusi pääkonttori
Arkkitehtuurin Finlandia -palkintoehdokas 2015, OP Vallilan pääkonttori
Teräsrakennepalkinto 2015, OP Vallilan pääkonttori
Vuoden lasirakenne 2016, OP Vallilan pääkonttori
Rakentamisen Ruusu 2016, OP Vallilan pääkonttori
Rakentamisen Ruusu 2018, Amos Rex
Vuoden betonirakenne palkinto 2018, Amos Rex
New into Old Awards 2019, The Architectural Review, Shortlisted, Amos Rex
Dezeen Awards 2019, Cultural building, Longlisted, Amos Rex
WAF Awards 2019, Completed buildings – Culture, Shortlisted, Amos Rex
Mies van der Rohe Award 2019 nominees: Amos Rex; Think Corner; Paul Stradins University Hospital
Frame Award 2019, Learning Space of the Year
2020 Interior Design Competition, IIDA, Best of Competition, Amos Rex
Arkkitehtuurin Finlandia 2021: Kirkkonummen uusi pääkirjasto Fyyri 2021
Aiheesta muualla

Toimiston www-sivut
Helsingin yliopiston Tiedekulma (2017).
Saunalahden lastentalo Espoon Saunalahdessa
Jaavansarvikuono

| Jaavansarvikuono |
| --- | --- |
 Jaavansarvikuono Lontoon eläintarhassa 1800-luvun lopulla
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kavioeläimet Perissodactyla
Heimo::  Sarvikuonot Rhinocerotidae
Suku::  Panssarisarvikuonot Rhinoceros
Laji::  sondaicus
Kaksiosainen nimi
 Rhinoceros sondaicus  Desmarest, 1822 
 Jaavansarvikuonon historiallinen levinneisyys oranssilla ja nykyinen punaisella.
Alalajit
 R. s. annamiticus †  R. s. sondaicus  R. s. inermis † 
Katso myös
   Jaavansarvikuono Wikispeciesissä   Jaavansarvikuono Commonsissa 
Infobox OKNimi-testi OKIUCN-testi OK: 
Jaavansarvikuono (Rhinoceros sondaicus) on sarvikuonoihin kuuluva äärimmäisen uhanalainen nisäkäslaji, jota nykyisin tavataan tiettävästi vain Jaavan saarella Kaakkois-Aasiassa.
Ulkonäkö

Jaavansarvikuonon nahka on harmaa ja useimpien sarvikuonojen tapaan karvaton. Sen pituus on 2–4 metriä, säkäkorkeus 1,5–1,7 metriä, ja sillä on kuonossaan yksi noin 25 sentin pituinen sarvi. Eläimen paino on 900–2 300 kiloa, joten se on sumatransarvikuonon jälkeen pienin sarvikuonolaji. Jaavansarvikuonot elävät 30–45-vuotiaksi. Sarvikuonon iho on löysä samaan tapaan kuin intiansarvikuonolla, minkä takia sillä näyttää olevan ihopanssari.
Elintavat

Jaavansarvikuonojen elintavoista tiedetään hyvin vähän, sillä harvalukuista lajia on erittäin vaikea tutkia luonnossa. Naaras synnyttää yhden poikasen kolmen tai neljän vuoden välein. Kantoaika on 16 kuukautta. Naaras saavuttaa sukukypsyyden 5- tai 6-vuotiaana, uros vasta kymmenen vuoden iässä.